Orycteropus afer
Orycteropus afer est fodiens et nocturna mammalium species magnitudinis mediae, quae in Africa endemica est. Sola species exstans familiae Orycteropodidarum atque adeo ordinis Tubulidentatorum est, quamquam praehistoricae huius ordinis species et genera in litteris scientificis describuntur. Aliorum insectivororum dissimilis, eius rostrum est longum et suiforme, quo victum olfacit. Per plurimum ex duabus tertiis continentis Africanae partibus vagatur, regiones autem saxosas vitans. Formicis isopterisque nocte vescitur, quae ex eorum parvis collibus unguibus acutis cruribusque validis effodit. Etiam latibula in solo effodit, ubi se tegit et pullos alit. Ad afrotheria pertinet, cladum taxinomicum qui etiam elephantos, manatos, hyracoidea, afrosoricida comprehendit.

Subspecies 
Speciei sunt septendecim subspecies descriptae, quamquam non bene definitae.
 Orycteropus afer afer
 O. a. adametzi  Grote, 1921
 O. a. aethiopicus  Sundevall, 1843
 O. a. angolensis  Zukowsky & Haltenorth, 1957
 O. a. erikssoni  Lönnberg, 1906
 O. a. faradjius  Hatt, 1932
 O. a. haussanus  Matschie, 1900
 O. a. kordofanicus  Rothschild, 1927
 O. a. lademanni  Grote, 1911
 O. a. leptodon  Hirst, 1906
 O. a. matschiei  Grote, 1921
 O. a. observandus Grote, 1921
 O. a. ruvanensis Grote, 1921
 O. a. senegalensis Lesson, 1840
 O. a. somalicus Lydekker, 1908
 O. a. wardi Lydekker, 1908
 O. a. wertheri  Matschie, 1898

Notae

Bibliographia 
 van Aarde, Rudi J. 1984. "Aardvark." In The Encyclopedia of Mammals, ed. David Macdonald. NoviEboraci: Facts on File Publications. ISBN 978-0-87196-871-5.

Nexus externi 

Afrotheria
Fossilia viva
Mammalia Africae
Myrmecophagi
Megafauna Africae
en:Orycteropodidae